**מיפוי החומר באזרחות תשע"ה: בגרות חורף**

|  |  |  |
| --- | --- | --- |
| **משמעויות / מובנים של הדמוקרטיה** | **עקרונות הדמוקרטיה** | **גישות למדינה דמוקרטית- גישות כלכליות חברתיות** |
| **דמוקרטיה כצורת ממשל-** דמוקרטיה פורמאלית ניהולית השמה דגש על כללי הניהול של הדמוקרטיה כגון הכרעת הרוב , בחירות וכו'  **דמוקרטיה כערך כהשקפת עולם-** השקפת עולם המעמידה את האדם במרכז . האדם נולד עם זכויות טבעיות המוענקות לו מרגע לידתו . תפקיד המדינה הדמוקרטית לאפשר את מימושן. דמוקרטיה זו שמה דגש על כבוד האדם פלורליזם וסובלנות. | **שלטון העם**- העם הריבון הוא מקור הסמכות השלטונית הוא מנהל את המדינה ואחראי על קביעת כללי המשחק בה. עיקרון שלטון העם בא לידי ביטוי ברמות שונות של מעורבות פוליטית של האזרחים. כיום העם בוחר את נציגיו ומעניק להם את הסמכות לנהל בשמו ולמענו את ענייני המדינה. עיקרון שלטון העם בא לידי ביטוי ברמות שונות של מעורבות פוליטית של האזרחים.  **פלורליזם**- הכרה במגוון של דעות אמונות מחשבות והכרה בזכותן של הקבוצות השונות לבטא את שונותן בדרכים שונות.  **הפלורליזם נותן ביטוי למרכיבים חשובים בדמוקרטיה:**  - קיום תחרות חופשית בין הקבוצות השונות.  - מתן לגיטימציה (הכרה )לקבוצות השונות זה מזה ביכולות , צרכים .  **סובלנות**- נכונות לסבול ולכבד את דעותיו אמונותיו השקפותיו של האחר גם אם הן מנוגדות לשלי לא מקובלות ולאפשר לו לבטא אותן.  **חשיבותה של הסובלנות לדמוקרטיה:**   * מבטיחה את מימוש זכויות האדם והקבוצה. * תורמת ליציבות המשטר והחברה, ומאפשרת ויכוח יל פי כללי משחק דמוקרטיים.   **הסכמיות**- על כלל הקבוצות השונות בחברה להסכים על מסגרת משותפת המחייבת את כולם . יש להסכים על צורת המשטר ועל כיבוד כללי המשחק הדמוקרטיים.(בחירות, הכרעת רוב )  **הגבלת השלטון**- השלטון מרכז בידיו עוצמה רבה בשל שליטתו על משאבים נדירים. קיים חשש כי השלטון ינצל את כוחו לרעה וינהג בעריצות ובשרירותיות ויפגע בזכויות אדם ובעקרונות הדמוקרטיה  **שלטון החוק-** כלל אזרחי המדינה ורשויות השלטון כפופים לאותו חוק הנחקק על ידי הרשות המחוקקת.  הכרעת הרוב- הדרך בה מתקבלות החלטות במדינה דמוקרטית פלורליסטית, המכירה בקיומן של דעות שונות ומאפשרת להן להתקיים ולהשפיע. קבלת ההחלטות במדינה נקבעת ע"י דעת הרוב, בתהליך קבלת ההחלטות במדינה רשאים להשתתף כולם. ההחלטה שמתקבלת משקפת את רצון הרוב בזמן ההצבעה. | **גישה ליברלית:**  -מדגישה את ערך החירות  -מעמידה את צורכי הפרט במרכז.  -דוגלת בתחרות חופשית ושוק חופשי  -דוגלת במעורבות מינימאלית של השלטון בתחום החברתי כלכלי רק על מנת להבטיח תנאי קיום מינימאליים  **גישה סוציאל דמוקרטית**:  -מדגישה את ערך השוויון.  -מעמידה במרכז את צורכי החברה.  -מוכנה לפגוע מעט בחירות הכלכלית על מנת לצמצם פערים כלכליים חברתיים.  -דוגלת במעורבות השלטון בתחום החברתי כלכלי על מנת לצמצם פערים כלכליים – חברתיים.  **דומה**: שתי הגישות מבטיחות ששוויון פוליטי ושוויון בפני החוק ומקדשות את עיקרון החירות וזכויות האדם. |

|  |  |  |  |
| --- | --- | --- | --- |
| **צורות משטר דמוקרטיות** | **סוגי זכויות** | **גישות כלכליות חברתיות** | **סוגי דמוקרטיה** |
| **- משטר פרלמנטארי**- העם בוחר את נציגיו לפרלמנט . מתוך הפרלמנט נבחרת הממשלה והעומד בראשה. הפרלמנט יכול להביע אי אמון בממשלה ולהביא להפלתה.  **-משטר נשיאותי:** העם בוחר בבחירה ישירה את נשיא המדינה העומד בראש הרשות המבצעת ובבחירות נפרדות הוא בוחר את נציגיו לבית הנבחרים- הרשות המחוקקת. הנשיא ממנה את שריו לא מקרב חברי הפרלמנט. | - **זכויות אדם:** זכויות טבעיות הניתנות לאדם מרגע לידתו . הן לא ניתנות על ידי השלטון והשלטון אינו רשאי לפגוע בהן באופן שרירותי.  - **זכויות אזרח:** מגדירות את זכויותיו של האדם כאזרח בתוך מדינתו. הן חלק מזכויותיו הטבעיות של האדם.  - **זכויות חברתיות:** נועדו להבטיח רמת חיים בסיסית לכל אדם מתמקדות בזכות לחינוך, לבריאות ולרווחה.  **-זכויות קבוצה- מיעוטים:** אמורות לשמר את זהותה הייחודית של הקבוצה, הן לא שייכות לאדם כפרט, אלא כחלק מקבוצה. | **גישה ליברלית:**  -מדגישה את ערך החירות  -מעמידה את צורכי הפרט במרכז.  -דוגלת בתחרות חופשית ושוק חופשי  -דוגלת במעורבות מינימאלית של השלטון בתחום החברתי כלכלי רק על מנת להבטיח תנאי קיום מינימאליים  **גישה סוציאל דמוקרטית:**  -מדגישה את ערך השוויון.  -מעמידה במרכז את צורכי החברה.  -מוכנה לפגוע מעט בחירות הכלכלית על מנת לצמצם פערים כלכליים חברתיים.  -דוגלת במעורבות השלטון בתחום החברתי כלכלי על מנת לצמצם פערים כלכליים – חברתיים.  **דומה בין הגישות:** שתי הגישות מבטיחות ששוויון פוליטי ושוויון בפני החוק ומקדשות את עיקרון החירות וזכויות האדם. | **דמוקרטיה ישירה**- העם הריבון מנהל את ענייני המדינה ואחראי על קביעת כללי המשחק בה. כל ההחלטות מתקבלות ע"י העם.  **דמוקרטיה עקיפה/ ייצוגית-** העם הריבון בוחר נציגים ומעניק להם את הסמכות לנהל בשמו ולמענו את ענייני המדינה |

|  |  |  |  |  |  |
| --- | --- | --- | --- | --- | --- |
| **מדיניות** | **מובניו של עיקרון שלטון החוק** | **סוגי דמוקרטיה:** | **תנאים / מאפיינים הכרחיים לקיום בחירות דמוקרטיות** | **סוגי מנגנוני פיקוח וביקורת:** | **תנאים / מאפיינים של מדינה ריבונית** |
| **אפליה פסולה:** מתן יחס שונה לאנשים השווים בתכונות, ביכולות ובצרכים שלהם מסיבות לא מוצדקות.  **הבחנה**: מתן יחס שונה לאנשים השונים זה מזה בצרכים בכישורים וביכולות. היחס השונה ניתן מסיבה מוצדקת. מדיניות מעוגנת בחוק.  **העדפה מתקנת:** מתן יחס מועדף לקבוצות שהמדינה קיפחה בעבר היחס המועדף ניתן לפרק זמן מוגבל על מנת לצמצם פערים כלכליים חברתיים. מדניות מעוגנת בחוק.  (למדיניות ההעדפה מתקנת יש מתנגדים הטוענים:   * שהעדפה מתקנת פוגעת בתחרות החופשית. * יוצרת תלות של הקבוצה במדינה אשר תוביל לדרישות נוספותממנה. | **מובן פורמאלי**: מתייחס לכללי חקיקת החוק, אכיפתו במדינה וחובת הציות לחוק. מדגיש את צורת החוק.(מי מחוקק, איך מנוסח, היכן מפורסם וכו)  **מובן מהותי**: על החוק להיות חוק ראוי, התואם את עקרונות הדמוקרטיה ואינו פוגע בזכויות האדם והאזרח. | **דמוקרטיה ישירה-** העם הריבון הוא המנהל את המדינה וקובע את כללי המשחר בה . כל העם שותף ישיר לכל החלטה אשר מתקבלת.  **דמוקרטיה עקיפה/ייצוגית:** העם הריבון בוחר נציגים ומעניק להם את הסמכות לנהל בשמו ולמענו את ענייני המדינה.  **הסיבות למעבר מדמוקרטיה ישירה לדמוקרטיה עקיפה:**  **\***קושי טכני לכנס את העם.  \* העדר ידע וממוחיות הנדרש לקבלת החלטות מורכבות | **כ"ח- משה**  **כלליות-** כל אזרחי המדינה רשאים להשתתף בבחירות למוסדות השלטון ללא הבדל דת מין ...  מבטיח את מימוש השוויון  **חשאיות:** איש מלבד הבוחר אינו רשאי לדעת במה הוא בחר. מבטיח את חופש הביטוי  **מחזוריות:** הבחירות נערכות אחת לפרק זמן קבוע מראש. מבטיח את הגבלת השלטון  **שוויוניות**: לכל אדם יש קול אחד ומשקל כל הקולות שווים.  **התמודדות חופשית:** קיומן של שתי מפלגות או שני מועמדים המתחרים בניהם בבחירותמבטיח חופש התאגדות | **מנגנוני פיקוח וביקורת פורמאליים:**  תפקידם וסמכותם כמפקחים על רשויות השלטון ומבקרים אותן מוגדרים בחוק.   * פרלמנט (אופוזיציה, הצבעת אי אמון, שאילתא) * מבקר המדינה.(כללי מנהל תקין) * מערכת בתי המשפט.(בעיקר בג"ץ)   **מנגנוני פיקוח וביקורת בלתי פורמאליים :**  גופים, אזרחים או קבוצות המבקשים לבקר את השלטון מיוזמתם ולהבטיח שלא יחרוג מסמכויותיו.  -תקשורת  -דעת קהל  - אמנות | **שטח:** שטח בעל גבולות מוגדרים בים באוויר וביבשה.  **אוכלוסייה**: מורכבת ברובה מרוב של אזרחי המדינה וממיעוט שאינו אזרח.  **שלטון:** גוף השולט באמצעות מוסדותיו על השטח ועל האוכלוסייה.  **ריבונות**: יכולתה של המדינה לנהל את ענייני הפנים והחוץ שלה באופן עצמאי.  **הכרה בינלאומית:** הכרה של מדינות אחרות והאום בזכות המדינה לריבונות ועצמאות |

|  |  |
| --- | --- |
| **מובנים של לאומיות / סוגי לאומיות** | **המשמעויות השונות של מדינת לאום** |
| **מהי לאומיות?**  השקפת עולם הטוענת שלכל לאום יש זהות משותפת , ויש לו זכות למדינה משלו שבמסגרתה הוא מקיים , משמר את אותה זהות. הלאום הוא בעל שאיפה למדינה ריבונית של בני הלאום .  יש קבוצות לאומיות שהזהות המשותפת שלהן מתבססת על שותפות אתנית – תרבותית ויש קבוצות לאומיות שהזהות המשותפת שלהן מבוססת על שותפות מדינתית כאזרחי אותה מדינה.  **שני סוגי קבוצות אלה יוצרים שני מובנים שונים של לאומיות :**   1. **לאומיות אתנית – תרבותית**: מתבססת על מוצא, שפה , תרבות מנהגים, מסורות, אורחות חיים והיסטוריה ולפעמים גם דת משותפת. מאפיינים אלה מייחדים את הלאום מקבוצות אחרות , מאחדים את חבריו. הלאום האתני- תרבותי קודם למדינה . 2. **לאומיות מדינתית**: לאומיות המבוססת על האזרחות במדינה אחת. עמים לאומים מדינתיים התלכדו סביב נכונות לחיות יחדיו במדינה אחת וקבלה של אותו משטר ואותם החוקים. הזהות המשותפת לכל בני הלאום מושתתת על היותם **אזרחים של אותה מדינה**. המדינה היא הדבק המלכד את בני הלאום.   **הבדלים בין לאומיות אתנית תרבותית ללאומיות מדינתית:**  חברי הלאום המדינתי הם אזרחי המדינה ורק הם. ישנה חפיפה בין ההשתייכות הלאומית לבין ההשתייכות למדינת הלאום כאזרח. בלאומית האתנית – תרבותית אין חפיפה בין ההשתייכות הלאומית לבין ההשתייכות למדינת הלאום כאזרח רבות ממדינות העולם בהן ישראל מזוהות עם מודל הלאומיות האתנית תרבותית. | **מדינת לאוֹם**  מדינת הלאום (האתנית תרבותית) - זהותה של המדינה נקבעת על פי יסודות אתניים-תרבותיים של קבוצת הרוב הלאומית במדינה, המדינה מזוהה ע ם לאום אחד ומעניקה לשׂפתו, לתרבותו, למערכת הערכים והאמונות שלו את המקום המרכזי במרחב הציבורי של המדינה. האוכלוסייה מורכבת מרוב לאומי דומיננטי וכמעט תמיד גם ממיעוטים לאומיים נוספים  **מדינה דו לאומית**  זהותה של המדינה נקבעת על פי יסודות אתניים-תרבותיים של שתי הקבוצות הלאומיות הדומיננטיות במדינה. במדינה יש יסודות מדינתיים משותפים המגבשים את שני הלאומים ויש מערכת שלטונית המשותפת לשתי הקבוצות.    **מדינה רב תרבותית**  זהותה של המדינה נקבעת על פי יסודות אתניים תרבותיים של כל הקבוצות הלאומיות במדינה. אין העדפה לאף קבוצה לאומית או תרבותית. היא השואפת לשתף את כולן בסמלי המדינה המרכזיים.  **מדינת לאום מדינתית**  במדינת הלאום המדינתית - זהותה של המדינה אינה מוגדרת בזיקה לקבוצת לאום אתנית – תרבותית כלשהי. במדינת לאום  מדינתית "הלאום" הוא כלל אזרחי המדינה והם בלבד. המכנה המשותף בין חברי הלאום המדינתי מתבטא ברצון לחיות יחדיו במדינה אחת תחת אותה מערכת חוקים. |

|  |  |  |  |  |  |  |  |
| --- | --- | --- | --- | --- | --- | --- | --- |
| **שיטות לקבלת אזרחות** | **גישות למדינת ישראל** | | | **סוגי חקיקה:** | | **הכנסת תפקידים ועבודה** | |
| **דין הדם:** האזרחות עוברת בירושה מההורים לילדים ללא קשר למקום הלידה. (מדינות שמהגרים מהן) במדינות לאום – אתנית תרבותית  **דין הקרקע:** האזרחות נרכשת על ידי לידה בטריטוריה של המדינה בלי קשר לאזרחות ההורים(מדינות שמהגרים אליהן) | **גישת מדינת התורה**: גישה חרדית, לא ציונית ולא דמוקרטית רוצה שהנהגת המדינה תהיה דתית וחוקי המדינה יהיו חוקי התורה.  **גישת מדינה דתית לאומית**: גישה דתית ציונית ודמוקרטית . מבקשת לתת ביטוי לדת היהודית בפרהסיה וכן דורשת לתת ביטוי למשפט העברי בחקיקה ובשפיטה.  **גישת מדינת לאום יהודית תרבותית**: גישה ציונית, דמוקרטית וחילונית. שואפת להנחיל ערכי תרבות , מורשת ודת יהודית במסגרת מדינה חילונית. כל אחד בוחר מתוך הדת, המורשת, הספרות וההיסטוריה היהודית, את הערכים המקובלים עליו, אין כפייה של ערכים.  **גישת מדינת העם היהודי**: גישה ציונית , חילונית ודמוקרטית הרואה בישראל את מדינתו של העם היהודי כולו והיא פתוחה לקלוט יהודים מכל העולם. המדינה רואה חובה לעצה לקיים קשר תמידי עם הקהילות היהודיות בתפוצות .  **גישת מדינת היהודים**: על פי י גישה זו מדינת ישראל היא מדינה ציונית דמוקרטית וחילונית המסתפקת בשמירה על רוב יהודי וריבונות יהודית במדינה. אופייה, תרבותה ודמותה ייקבעו בעיקר ע"י הרוב היהודי.  **גישת מדינת כלל אזרחיה:** גישה דמוקרטית , חילונית ולא ציונית. גישה השוללת את אופייה של המדינה כמדינה יהודית ומבקשת לראות בישראל " מדינת כלל אזרחיה" – מדינה השייכת לכלל האזרחים ואינה מזוהה רק עם הלאום היהודי.. הלאומיות היא לאומיות פוליטית – ישראלית | | | **חקיקה ראשית:**  - נעשית ע"י כנסת  - תהליך ארוך, כולל דיונים במליאה ובוועדות ו 3 קריאות.  - הוראות החוק מנוסחות בצורה כללית.  **חקיקת משנה:**  - נעשית ע"י הממשלה.  - תהליך קצר אישור התקנה / צו נעשה בממשלה.  - ניסוח מפורט, תקנות המפרטות את אופן הביצוע של החוק. | | **תפקידי הכנסת:**  - **רשות מחוקקת** - מופקדת על חקיקת חוקים במדינה  - **רשות מכוננת**- מופקדת על הכנת חוקה  - **פיקוח וביקורת על הממשלה** בעיקר ע"י האופוזיציה.  - **בחירת נשיא המדינה ו בחירת מבקר המדינה.**  **עבודת הכנסת נעשית בשתי מסגרות:**  1.**מליאה**- אסיפת כל חברי הכנסת באולם הישיבות של הכנסת. כל דיון בכנסת מתחיל במליאה והוא יכול להתקיים במספר מסגרות: הצעה לסדר היום, שאילתה, הצעת חוק או הצעת אי אמון בממשלה.  2.**ועדות הכנסת**- עיקר עבודת הכנסת היא בוועדות הכנסת: דיון בהצעות חוק, בדיקת חקיקת המשנה של הממשלה . הייצוג של הסיעות בוועדות הכנסת (סיעות האופוזיציה וסיעות הקואליציה) על פי מספרן בכנסת ולכן לקואליציה לרוב יהיה רוב בוועדות. | |
| **תפקידי הממשלה:** | | | **סוגי חקיקה:** | **סוג הצעות חוק:** | | **תפקידי בית משפט עליון** | | **קואליציה** | |
| **קביעת מדיניות** בתחומים שונים(פוליטי, מדיני וחברתי) וביצועה.  **חקיקת משנה-** תקנות וצווים המהווים הנחיות לביצוע ויישום החוקים שנחקקו ע"י הכנסת .  **תקנות לשעת חרום-** בשעת חרום רשאים הממשלה וכל שר שהוסמך לכך להתקין תקנות לשעת חירום בכל עת ללא אישור הרשות המחוקקת. בשל הכוח הרב שסמכות זו מעניקה חלים מספר הגבלות כגון: תוקפן הוא ל-3 חודשים , אסור להתקין תקמנה שיכולה להפסיק את עבודת הכנסת ולפגוע בסמכותה וכו'  **תקנות הגנה (שעת חירום 1945)**  תקנות המקנות לשר הביטחון  ולרשויות הביטחון עוצמה רבה לצורכי  ביטחון**.** סמכויות אלו עלולות לפגוע  בזכויות אדם במדינה. כמו הגבלת  חופש התנועה ע"י סגירת אזורים,  הגבלת תנועת אדם, הטלת צנזורה וביצוע מעצר מנהלי.  ( מעצר מנהלי התאפשר רק אם לשר הביטחון יש יסוד סביר להניח שמטעמי בטחון המדינה והציבור מחייבים שאדם מסוים יוחזק במעצר) | | | **חקיקה ראשית:**  -נעשית ע"י כנסת  -תהליך ארוך דיונים במליאה ובוועדות ו 3 קריאות.  -הוראות החוק מנוסחות בצורה כללית.  **חקיקת משנה:**  - נעשית ע"י הממשלה.  - תהליך קצר אישור התקנה / צו נעשה בממשלה.  - ניסוח מפורט, תקנות המפרטות את אופן הביצוע של החוק. | **הצעת חוק פרטית** : מוגשת על ידי חבר כנסת אחד או מספר חברי כנסת לידי נשיאות הכנסת לאישור לאחר האישור מובאת הצעת החוק לדיון במליאה ולהצבעה האם להמשיך בהליך החקיקה, שלב הקריאה הטרומית.  **הצעת חוק ממשלתית**: היוזמה להצעה באה מהממשלה , מתקיים בממשלה דיון על אישור נוסח הצעת החוק במסגרת ישיבת הממשלה ובסופו מצביעים השרים על אישור ההצעה לאחר מכן הא מוגשת לקריאה ראשונה בכנסת.    **מדוע הליך החקיקה ארוך ?**  על מנת שיתקבל חוק ראוי שלא פוגע בזכויות אדם ובעקרונות דמוקרטיים . חוק שנועד למטרה חשובה. | | **א. בית משפט לערעורים-** מי שנשפט בבית משפט מחוזי יכול להגיש ערעור לבית המשפט העליון**.**  **ב. בג"ץ :** בית דין גבוהה לצדק אליו עותרים כנגד רשות שלטונית שפגעה באדם. | | **הסכם קואליציוני** – הסכם פוליטי, הנחתם בין המפלגות השותפות בקואליציה, ומפרט  את הזכויות והחובות של כל אחת מהשותפות הקואליציוניות, הסכמה על איוש משרות  במשרדי ממשלה ובגופים ציבוריים הסכמה על קווי יסוד למדיניות המשותפת וקווי פעולה מוסכמים.  **ההסכמים הקואליציוניים חייבים להיות גלויים** **משתי סיבות:**  \* זכות הציבור לדעת  \* זכותו של חבר כנסת לדעת מה הן ההתחייבויות שחברות הקואליציה נטלו על עצמן.  **הסיבות להעדפת ממשלות המבוססות על קואליציה רחבה:**  • קואליציה רחבה, המתבססת על מספר רב של מפלגות, מקטינה את תלותה של הממשלה  בכל אחת מהשותפות הקואליציוניות הזעירות.  ויציבות הממשלה מתחזקת.  • קואליציה רחבה מצמצמת את מספר חברי הכנסתמן האופוזיציה, ומתוך כך גדלים  כוחה ויכולתה של הממשלה להביא לקבלת החלטות ולחקיקה בכנסת. | |

|  |  |  |
| --- | --- | --- |
| **התנאים המבטיחים את עיקרון עצמאותה ואי תלותה של הרשות השופטת** | **תפקידי בג"ץ** | **הגורמים לשסע הדתי בין דתיים לחילוניים** |
| **א. ריסון הרשות המחוקקת בנוגע לביטול פסקי** **דין:** לרשות המחוקקת אסור לבטל פסקי דין של בית משפט . אם הכנסת משנה חוק השינוי יחול רק לגבי פסיקות בעתיד.  **ב**. **עיקרון הסוביודיצה:** איסור פרסום. אין להעניק פרשנות משפטים בעניין שמתנהל בבית המשפט . ניתן לסור עובדות בלבד זאת על מנת לאזן בין הזכות להליך הוגן ובין זכות הציבור לדעת.  **ג. תנאי העסקתם של השופטים**: שכר גבוה, מקום כהונה קבוע, חסינות מפני תביעות בגין לשון הרע תקופת כהונתם עד גיל 70  **ד. מינוי שופטים:**  - **הרכב הוועדה למינוי שופטים:** יש המעוניינים לצמצם את משקלו של הגורם הפוליטי ולהגדיל את מספר המומחים בוועדה ויש החושבים ההפך (הוועדה מונה 9 נציגים- שני ח"כ שני חברי ממשלה , שני נציגים מלשכת עו"ד ושלושה שופטי בית המשפט העליון)  **- הרכב השופטים בבית המשפט העליון:** יש הטוענים כי מינוי השופטים צריך לייצג את החברה כולה את הפלורליזם הדתי, עדתי, לאומי ויש החושבים כי השופטים צריכים להיבחר על סמך שיקולים מקצועיים בלבד. | **א**. תפקיד בג"ץ לתת סעד לאזרח הפונה אליו (קבוצות מיעוט, כל אדם, מוסדות)  כאשר הוא סבור שהרשות השלטונית פעלה שלא על פי צדק, חרגה מסמכותה, נהגה בשרירותיות, הפלתה לרעה או לטובה שלא על פי חוק .  **ב**. בג"ץ תפקידו להגן על זכויות אדם ואזרח וזכויות קבוצה,  **ג**. חשיבותו הרבה של בג"ץ בהיעדר חוקה פורמאלית, בכך שבג"ץ משמש גוף המפקח ומגביל את רשויות השלטון כחלק מעקרון הגבלת השלטון והפרדת הרשויות. | **1.** **שילוב חקיקה דתית בחוקי המדינה**-. הדתיים בעד חקיקת חוקים דתיים כגון חוק החזיר. הציבור החילוני רואה בחקיקה דתית משום כפיית הדת דבר זה יוצר מתח בין הקבוצות.  **2.** **הכרה בזרמים אחרים ביהדות**- היהדות האורתודוכסית אינה מוכנה להכיר בזרמים האחרים, ואינם מקבלים את גיוריהם, טקסי הנישואין והגירושין שרבניהם עושים.  **4**. **שאלת מיהו יהודי**-הדתיים והמסורתיים בעם מקבלים את ההגדרה ההלכתית למונח "יהודי", שהיא "מי שאמו יהודייה או התגייר לפי ההלכה האורתודוכסית" ואילו הלא דתיים מוכנים להרחיב את ההגדרה גם למי ש"מרגיש יהודי" או "חונך כיהודי" .  **5**. **שירות בצה"ל לחרדים**- על עם ישראל. החילוניים רואים באי שירות בצבא ביטוי לחוסר רצונם של החרדי ליטול חלק שווה במטלות הלאומיות, וביטוי לניכור מצדם כלפי המדינה. |

|  |  |  |
| --- | --- | --- |
| **כיצד בא לידי ביטוי השסע הדתי?** | **כיצד מתמודדים עם השסע הדתי?** | **התנאים לקבלת אזרחות בישראל** |
| 1. אלימות פיזית ומילולית 2. פנייה מרובה לבתי משפט (ביחוד לבג"ץ) | 1. שימוש בהסדר הסטטוס קוו 2. לוקליזציה (הפיכת הבעיה למקומית) | 1. **מכוח חוק השבות-** כל יהודי זכאי לעלות לארץ, להשתקע בה ולקבל אוטומטית אזרחות 2. **מכוח לידה-** מי שנולד בישראל לאב או אם בעלי אזרחות ישראלית. 3. **מכוח ישיבה בארץ**- למי שאינו יהודי אך תושב קבוע בישראל והיה רשום במרשם האוכלוסין בשנת 1952 וב- 1980 4. **מכוח לידה וישיבה בארץ**- מי שאינו יהודי ונולד בישראל לאחר קום המדינה ולא היתה לו אזרחות אחרת והוא תושב ישראל במשך 5 שנים רצופות רשאיי להגיש בקשה לאזרחות בתקופה שבין גיל 18- 21 5. **מכוח התאזרחות-** אדם שרוצה לקבל אזרחות ישראלית נדרש לעמוד בתנאים הבאים: מביע רצון להשתקע בארץ, יודע לדבר עברית, מוכן לוותר על אזרחותו הקודמת וכדומה.   **אזרחות של אדם תישלל כאשר:**  אדם ישראלי יצא מישראל שלא כדין והסתנן למדינת אוייב, אדם שהפר אמונים למדינה, אדם שאזרחותו נרכשה על בסיס פרטים שקריים, אדם המוותר מרצון על אזרחותו. |

|  |  |  |
| --- | --- | --- |
| **סוגי רוב** | **סוגי עבריינות** | **סוגי אחריות ממשלתית** |
| **רוב רגיל-** קבלת הכרעהבמספר הקולות הרב ביותר של האנשים שהשתתפו בהכרעה  **רוב מוחלט**- קבלת הכרעה קבלת הכרעה ברוב מבין כל מי שרשאי להצביע.  **רוב מיוחד-** קבלת הכרעה ביותר מ3/4 מבין מכלל קולות של כל מי שרשאי להצביע. | **עבריינות פלילית רגילה-** העברה על החוק נעשית ממניעים של תועלת אישית או רווח אישי למשל: גניבה  **עבריינות אידיאולוגית-** עברה על החוק הנעשית מסיבות אידיאולוגיות, דתיות, פוליטיות או מוסריות משל: חסימת כבישים או שריפת צמיגים עקב התנגדות למדיניות הממשלה.  **עבריינות שלטונית-** עברה על החוק הנעשית ע"י אדם הממלא תפקיד ציבורי, העובר על החוק בזמן כהונתו, תוך ניצול מעמדו וסמכותו. לא בכדי להפיק תועלת אישית אלא בכדי לשרת את טובת המדינה או טובת ציבור מסוים. למשל שר הלוקח כסף מתקציב משרדו כדי לממן פעילות של מפלגתו. | **אחריות ממשלתית-** הממשלה כולה נושאת באחריות כלפי הכנסת לכל ההחלטות והפעולות שביצעה. שר אינו יוצא בפומבי נגד החלטת רוב הממשלה. שר שעושה זאת ראש הממשלה רשאי לפטרו**.**  **אחריות מיניסטריאלית-** אחריות שבה נושא כל שר מתוקף תפקידו כלפי הכנסת וכלפי הממשלה וראש הממשלה, על כל מעשה או מחדל הנעשה במשרדו. האחריות היא גם על דברים שהשר לא ידע עליהם. השר לא יכול לחמוק מאחריותו ולהטילה על פקידיו ויועציו. |

**עקרון זכויות האדם והאזרח:**

**זכויות אדם:** זכויות טבעיות בסיסיות, המוקנות לאדם מרגע לידתו. זכויות אלה לא מוענקות לאדם על ידי השלטון, ואין לשלטון סמכות לפגוע בהן או לשלול אותן באופן שרירותי.

**התנגשות בין זכויות:**

זכויות האדם והאזרח אינן מוחלטות הן מוגבלות מעצם טבען, מתנגשות אלה עם אלה ומתנגשות עם ערכים ועם אינטרסים אחרים במדינה. משום **כך זכויות אלה הן יחסיות: כאשר יש התנגשות בן זכויות מבקשים למצוא איזון שיבטיח פגיעה מועטה בכל אחת מהזכויות.**

**חובות האדם כאדם:**

* חובות מוסריות-חובות שבין אדם לחברו החובה שלא לפגוע בזולת בזכויותיו והחובה לאפשר לפרט לממש את זכויותיו. לפעול ולהתריע כאשר עדים לפגיעה בזכויות האדם.
* לגלות סובלנות כלפי האחר ולכבד את זכותו להאמין, לחשוב להביע דעותיו ועמדותיו גם אם הן סותרות את עמדתו.
* **זכויות האדם:**

1. **הזכות לחיים ולביטחון-** זכותו של אדם לחיות את חייו ללא חשש מפגיעה גופנית או נפשית(פיזית / מילולית) ועל המדינהלספק לו את ההגנה הדרושה לשם כך.
2. **הזכות לחירות-** זכותו של אדם לחופש פעולה ולחופש בחירה לעשות ולנהוג כרצונו זאת כל עוד הוא אינו פוגע בחירותו של אדם אחר או בערכים יסודיים של החברה / המדינה אליה הוא משתייך.

**מהזכות לחירות נגזרות חירויות שונות:**

* **חופש המחשבה והדעה-** זכותו של אדם לחשוב לגבש לעצמו דעה בכל נושא גם אם היא נתפסת כלא מקבלת או כמסוכנת. זכות זו הנה זכות מוחלטת.
* **חופש המצפון-** זכותו של אדם לגבש בעצמו השקפת עולם ערכית ומוסרית ולפעול לפיה. זכותו של אדם לסרב לפעולה הנוגדת את מצפונו.(התנגשות – חופש המצפון עלול להתנגד עם חוקי המדינה כמו גיוס לצבא)
* **חופש המידע-** זכותו של אדם השייך לחברה דמוקרטית שתהיה לו גישה למידע רלוונטי לגבי מוסדות השלטון. זכותו של כל אדם לקבל אינפורמציה על נציגיו ועל הנעשה במדינה בתחומים השונים.
* **זכות הציבור לדעת**- חובתם של מוסדות השלטון למסור לציבור מידע רלוונטי על אופן פעולתם ובכך לסייע לו לגבש עמדה בנושאים העומדים על סדר היום. זכותו של העם הריבון לדעת מה עושים נציגיו בשלטון לשם פיקוח וביקורת.
* **חופש הביטוי**- זכותו של אדם להביע את מחשבותיו, דעותיו ורגשותיו באופן חופשי ובדרכים שונות באמצעי התקשורת, אומנות, הפגנות, צורת לבוש ועוד. מחופש הביטוי נגזרות הזכויות לחופש ההפגנה ולחופש המחאה.(חופש העיתונות)
* חופש ההפגנה: דרך ביטוי קולקטיבית, המאפשרת הבעת דעה בפומבי לצורך השגת הד ציבורי על מנת להשפיע על דעת הקהל ועל נושאים העומדים לדיון ציבורי. זאת תוך שמירה על זכויות האחרים ועל הסדר והשלום הציבורי.
* **חופש ההתאגדות** – זכותו של אדם להתאגד בקבוצות במטרה לקדם אינטרסים שונים: חברתיים, כלכליים, פוליטיים ועוד.. זה נעשה באמצעות הקמת מפלגות פוליטיות וועדי עובדים.
* **חופש העיסוק**- זכותו של אדם לעסוק בכל משלח יד (מקצוע) לשם הבטחת צורכי הקיום שלו ולצורך הגשמה עצמית.(אדם לא יוכל לעסוק במקצוע מסוים אם אין לו הכשרה מתאימה לכך או שפרנסתו מסכנת את שלום הציבור)
* **חופש דת-** זכותו של כל אדם להשתייך לכל מסגרת דתית, להאמין בכל דת ולקיים את פולחנה כרצונו ואין להתערב בבחירה הדתית שלו כל עוד היא לא מנוגדת לחוק ולמוסר הבסיסי.
* **חופש מדת-** זכותו של כל אדם לבחור בדרך של אי אמונה, מבלי שיכפו עליו לקיים מצוות וטקסים של פולחן. זכותו שלא להיות נתון לכפייה דתית.
* **חופש התנועה-** זכותו של אדם לנוע ממקום למקום בכל זמן שירצה ללא הגבלה כולל יציאה לחו"ל( התנגשות – חופש התנועה עומד בסתירה ליעדים כמו בטחון המדינה / הציבור, זכות לחים ולביטחון וכ')

**3. הזכות לשוויון-** זכותו של כל אדם לזכות להתייחסות שווה ללא הבדלי מין, מוצא, גיל, השתייכות פוליטית גזע או לאום. הזכות לשוויון באה לידי ביטוי בשוויון בפני החוק, שוויון זכויות, שוויון הזדמנויות וכ'.

**4. הזכות לקניין**- זכותו של אדם ליהנות מרכושו בלי לחשוש שרכוש זה יילקח ממנו, ייפגע או ייעשה בו שימוש ללא רשותו. רכושו של אדם יכול להיות קניין חומרי כמו בית, שדה וקניין רוחני תוצר של מחשבה רעיון יצירה(חובה לציין בתשובה את סוג הקניין חומרי/ רוחני)

**5**. **הזכות לכבוד**- זכותו של כל אדם שלא להיות נתון ליחס מבזה, משפיל ,מעליב הפוגע בתחושת הכבוד העצמי שלו או בדימוי העצמי שלו מהזכות לכבוד נגזרות זכויות נוספות:

* **הזכות לפרטיות**: זכותו של אדם לחיות את חייו ללא חשיפה, התערבות, או חדירה לחייו-חדירה לגופו ולביתו ללא הסכמתו, איסוף מידע עלי חייו האישיים ,פרסום מידע אישי שם או תמונה.
* **הזכות לשם טוב**- זכותו של אדם שלא יפורסם עליו **מידע שיקרי** המכפיש אותו ופוגע בו.

**6.הזכות להליך הוגן-** זכותו של אדם חשוד או נאשם שלא ייפגעו זכויותיו מעבר לנדרש לצורך משפט או חקירה. מטרת הזכות היא להגן על זכויותיו של האדם מפני שרירותיות השלטון.

**על מנת להבטיח את קיומו של הליך משפטי הוגן ננקטים אמצעים שונים כגון:**

- אין לערוך חיפוש בביתו של אדם ללא צו בית משפט.

- אין לעצור אדם לתקופה ארוכה ללא הבאתו בפני שופט.

- זכותו של אדם לדעת במה הוא מואשם.

- על המשפט להתקיים בדלתיים פתוחות (פרט למקרים מיוחדים כגון משפט של קטינים)

**מי מגן על זכויות האדם והאזרח**?

* מערת החוק והמשפט של המדינה בעיקר בג"ץ.
* הכרזות בינלאומיות כמו ההכרזה לכל באי עולם בדבר זכויות האדם והאזרח 1948 הכרזת האו"ם עליה חתומות מדינות שהתחייבו להגן על זכויות האדם והאזרח.
* ארגוני מתנדבים בינלאומיים כמו ארגון "אמנסטי" , המפרסם מידי שנה דוח על פגיעה בזכויות האדם והאזרח בעולם.

**האם יש קשר בין זכויות לבין חובות?**

זכויות האדם שייכות לו מעצם היותו אדם. הן אינן תלויות ברצונו של השלטון. אם אדם אינו ממלא חובה המוטלת עליו מכוח החוק, אפשר להטיל עליו עונש הקבוע בחוק ואין לפגוע בזכויותיו של אותו אזרח עבריין. לכן אין קשר בין זכויות לחובות.

* **זכויות אזרח-** זכויות אזרח הן חלק מהזכויות הטבעיות והן מגדירות את זכויותיו של האדם כאזרח בתוך מדינתו.
* **הזכות לבחור-** זכותו של אזרח לבטא את עמדותיו הפוליטיות ולקחת חלק בקביעת הרכב השלטון.
* **הזכות להיבחר-** זכותו של אזרח להשפיע על הנעשה במדינתו במסגרת תפקיד באחד ממוסדות השלטון
* **חופש ההתאגדות הפוליטית**- זכותו של אדם להתחבר לקבוצה ובמסגרתה להשפיע על החיים הציבוריים ולהביא לשינויים חברתיים ופולטים
* **הזכות למתוח ביקורת על השלטון**- זכותו של אזרח לבטא את מחאתו על אופן התנהלותו ופעולותיו של השלטון.
* **זכויות חברתיות**- זכויות המוענקות לפרט על ידי המדינה בהתאם למדיניותה החברתית כלכלית , הן נועדו להבטיח לכל אדם רמת חיים מנמלית והן נוגעות בתחומי החינוך הבריאות והרווחה של הפרט.(חבר)כל מדינה יכולה להחליט על הענקת או ביטול הזכויות הללו לפי שיקוליה.
* **חינוך: הזכות לקבל השכלה**

לכל הילדים במדינה זכות לקבל השכלה כדי שיוכלו לרכוש ידע ומיומנויות אישיות וחברתיות שיאפשרו להם לספק את הצרכים שלהם בעתיד ולהיות אזרחים עצמאיים.

* **בריאות – הזכות לטיפול רפואי**

לכל אדם זכות לחיות בגוף בריא ושלם. המדינה אחראית לספק לאזרחיה את השירותים הנחוצים לשמירה על בריאותם ואם חלו או נפצעו לאפשר להם לקבל טיפול הדרוש להחלמתם. זאת ניתן להשיג על ידי ביטוח בריאות ממלכתי המאפשר גם למי שאין לו אפשרות לשלם את דמי הביטוח לקבל טיפול רפואי.

* **רווחה:**
* **הזכות לרמת חיים נאותה:** הזכות לחיות ברמת חיים סבירה ואנושית. זהו תנאי חיוני לקיומו של אדם חופשי המסוגל לחשוב ולקבל החלטות הגיוניות.
* **הזכות לדיור**: לכל אדם זכות לקורת גג ומגורים נאותים זאת נעשה על ידי מתן משכנתאות, דיור ציבורי וכ'.
* **זכויות עובדים ותנאי תעסוקה**: קביעת שכר מינימום, הגבלת מספר שעות העבודה, חופש השביתה וכו'

**קיים ויכוח בין הגישה הליברלית ובין הגישה הסוציאל דמוקרטית בנוגע לזכויות החברתיות:** הגישה הסוציאל דמוקרטית רואה בחלק מהזכויות החברתיות זכויות טבעיות שהמדינה חייבת לממש. ואילו הגישה הליברלית טוענת שיש לעשות הבחנה בין זכויות טבעות לזכויות חברתיות הנובעות ממדיניות חברתית- כלכלית של כל מדינה ומדינה.

**גישות העוסקות בשאלת ההכרה בזכויות מיעוטים:**

1. **הגישה הליברלית הקיצונית**: אינה מכירה בזכויות מיעוט ובזכויות הייחודיות שלהן, וכופה על קבוצות אלה להיטמע בתרבות השלטת.
2. **הגישה הליברלית המתונה**: אינה מכירה בקבוצות מיעוט ובזכויותיהן הייחודיות, שוללת כל התערבות של המדינה אך אינה מונעת מקבוצות אלה לשמור על ייחודן במסגרת התארגנות פרטית.
3. **גישה המכירה בזכויות קבוצה**: מכירה בקבוצות מיעוט ובזכויותיהן המיוחדות ומעניקה להן סיוע ואמצעים כלכלים לשמור על זהותם הייחודית.

**הדרכים בהן המדינה משתמשת להענקת זכויות מיעוט:**

1. **פדרליזם-** כל המדינה מחולקת לתת מדינות, לכל אחת מהן שלטון עצמי משלה. רוב תחומי החיים בתת המדינה מנוהלים ע"י מוסדותיה הפנימיים וכל תת מדינה מחויבת לפעול תחת מסגרת חוקית של השלטון המרכזי
2. **אוטונומיה:**
3. **אוטונומיה טריטוריאלית**- כאשר אוכלוסיית המיעוט מרוכזת באזור גיאוגרפי אחד של המדינה, ניתן להעניק לאוכלוסייה ממשל עצמי רחב פרט לנושאי חוץ וביטחון
4. **אוטונומיה קהילתית**- כאשר המיעוט אינו מרוכז באזור מסוים במדינה אלא מפוזר, במצב זה יתאפשר שלטון עצמי בעיקר בתחומי התרבות

**מגילת העצמאות: 4 הצדקות להקמת מדינה יהודית בארץ ישראל:**

* **הצדקה טבעית**: העם היהודי הוא עם כמו כל העמים ולכן בעל זכות למדינה משלו.
* **הצדקה היסטורית**: במגילה מצוינים מספר אירועים מעברו של העם היהודי, המצדיקים את זכותו לעצמאות ולשליטה בשטחי ארץ ישראל בין היתר הכוונה לקשר של העם היהודי עוד מימי התורה לארץ ישראל ("הארץ המובטחת") והרצון להגיע ולחיות בה.
* **הצדקה בינלאומית**: מבחינת המשפט הבינלאומי מצדיקה מגילת העצמאות את הקמת מדינת ישראל מכוח החלטות בינלאומיות כגון: כתב המנדט הבריטי (האו"ם חייב את בריטניה לעזור ליהודים בהקמת מדינה בארץ ישראל) ותכנית החלוקה מ-29 בנובמבר 1947 (האו"ם מאשר חלוקת ארץ ישראל לשתי מדינות: אחת לערבים ואחת ליהודים)
* **הצדקה הנובעת מהזכות להימנע מרדיפות**: יש בהכרזת העצמאות התייחסות לרדיפות שחווה העם היהודי לאורך ההיסטוריה המצדיקות הקמת מדינה שתהווה מקלט מפני מצוקת הרדיפות לדוגמא: השואה..

**ביטויים במגילת העצמאות המעידים על אופייה היהודי:**

1. מדינת ישראל תהיה פתוחה לעלייה יהודית ולקיבוץ גלויות.
2. תרבותה תהיה מבוססת על חזונם של נביאי ישראל

**ביטויים במגילת העצמאות המעידים על אופייה הדמוקרטי:**

1. מדינת ישראל תקיים שוויון זכויות מדיני וחברתי לכל אזרחיה, ללא הבדל דת, גזע ומין.
2. מחויבות להפרדת רשויות
3. תקיים בחירות דמוקרטיות

**במגילת העצמאות יש פנייה למספר גורמים בעולם:**

1. **פנייה אל האו"ם (אומות מאוחדות):** בקשה להשתלב במשפחת העמים ובקשת עזרה בהקמת המדינה.
2. **פנייה אל ערביי ישראל**: לשתף פעולה בבניין הארץ על בסיס אזרחות שווה ומלאה ונציגות מתאימה במוסדות השלטון (פנייה זו לערבי ישראל משמשת קריאה לשלום המבטאת את מחויבותה של המדינה כלפי ערבי ישראל)
3. **פנייה למדינות ערב השכנות**: הושטת יד לשלום ולשיתוף פעולה בקידום המזרח התיכון.
4. **פנייה ליהודי התפוצות:** קריאה שעלו לארץ ויעזרו בהקמת המדינה.

* **מדינת רווחה:** מדינה דמוקרטית, מפותחת , מתועשת בעלת טכנולוגיה. המעניקה זכויות חברתיות, מקיימת כלכלת שוק ודואגת להבטיח לאזרחיה רמת חיים סבירה ונאותה, הגבוהה מרמת החיים הבסיסית הדרושה לקיום בסיסי.
* **מדינת סעד:** מדינה המעניקה עזרה מנמלית לתושביה, ותדאג לרמת חיים בסיסית בלבד. תסייע לאוכלוסיות חלשות בלבד.

**יחסי הגומלין בין מדינת ישראל לבין יהדות התפוצות:**

מדינת ישראל היא מדינת העם היהודי, ולכן היא רואה את עצמה אחראית ליהודי התפוצות בתחומים של ביטחון וחינוך יהודי. מצד שני, יהודי התפוצות חשים זיקה ליהדותם ולמדינת ישראל ופועלים למענה במספר תחומים כמו: בתחום הכלכלי (תורמים כספים) ובתחום הפוליטי (פועלים ליצירת דעת קהל אוהדת למדינת ישראל)

* **פקודה בלתי חוקית**- החייל חייב לציית לה בשל המשמעת הצבאית. אם יסרב לה יועמד לדין
* **פקודה בלתי חוקית בעליל**- פקודה הפוגעת באופן מוחלט לערכים של חברה מתוקנת ומוסר אנושי בסיסי. חובה לא לציית לה. אם החייל ציית – הוא והמפקד יועמדו לדין.

**חוקים המאפיינים את ישראל כמדינה יהודית:**

1. **חוק השבות-** כל יהודי זכאי לעלות ארצה ולקבל אזרחות
2. **חוק לעשיית דין בנאצים ובעוזריהם-** חוק המקנה סמכות שיפוט למדינת ישראל על פשעי הנאצים ועוזריהם.
3. **חוק יסוד ירושלים**- קובע כי העיר ירושלים היא בירתה של מדינת ישראל
4. **חוק שיפוט בתי דין רבניים**- חוק זה קובע שעניני נישואין וגירושין של יהודים בישראל יהיו בשיפוטם הבלעדית של בתי דין רבניים.
5. **חוק חג המצות- איסור מכירת חמץ-** החוק אוסר על בעלי עסקים להציג חמץ בפומבי למכירה באזורים שבהם רוב יהודי, במהלך חול המועד פסח
6. **חוק איסור גידול חזיר-** חוק האוסר גידול חזירים בארץ חוץ מאזורים בהם מרוכזת אוכלוסייה נוצרית( החוק לא אוסר אכילת חזיר)
7. **שעות עבודה ומנוחה-** החוק קובע כי יום המנוחה השבועי לגבי יהודי הוא יום השבת.

**הליך החקיקה בישראל :**

אישור יו”ר הכנסת – במקרה של הצעת חוק פרטית, יו”ר הכנסת בודק אם ההצעה איננה נוגדת את ערכי היסוד של המדינה כמדינה יהודית ודמוקרטית, אם אין היא שוללת את קיומה כמדינה יהודית ואם אין בה גזענות. לאחר האישור ההצעה עוברת לדיון בקריאה מוקדמת = טרומית במליאת הכנסת

**קריאה טרומית** / קריאה מוקדמת- דיון מוקדם בכנסת אם בכלל יש להמשיך בהליך החקיקה .

אם יש רוב ההצעה עוברת לדיון בוועדת הכנסת

דיון בוועדת הכנסת- ועדת הכנסת שהנושא בתחומה מכינה את נוסח החוק לקראת הדיון בקריאה ראשונה

הערה: שלבים אלה מתקיימים רק במקרה של הצעת חוק פרטית. במקרה של הצעת חוק ממשלתית הדיון המוקדם נעשה במסגרת ישיבת הממשלה

**קריאה ראשונה** - דיון על נחיצות החוק

השר (אם הצעת החוק היא ממשלתית ) או הח”כ (אם הצעת החוק היא פרטית) מציג את הצעת החוק. מתקיים דיון ובסופו הצבעה. אם יש רוב לקבלת הצעת החוק ההצעה עוברת לוועדת הכנסת המתאימה לניסוח סעיפי החוק.

שלב הועדה - הועדה מנסחת את סעיפי החוק.

הועדה מזמנת מומחים שומעת חוות דעת ובוחנת את ההצעה ביסודיות. חשיבות – מבחינת ההליך הדמוקרטי, זהו השלב שבו הקואליציה והאופוזיציה יכולים להשפיע על הניסוח והתכנים של החוק.

הועדה מגישה למליאת הכנסת את החלטת הרוב ואת הדעות של המתנגדים לסעיפים השונים לחוק ( הסתייגויות )

**קריאה שנייה** – הצבעה על כל אחד מסעיפי החוק .

זהו השלב העיקרי והארוך ביותר בחקיקה . במקרה שהיו חילוקי דעות בוועדה ( הסתייגויות ) מתקיימת הצבעה גם על הצעת הרוב וגם על ההסתייגויות. אם בסעיפים מסוימים קיבלה הכנסת את עמדת המתנגדים בוועדה

(דעת המיעוט ), ההצעה חוזרת לוועדה . הועדה מנסחת מחדש את הצעת החוק וכוללת בה את השינויים ושוב מחזירה את ההצעה לדיון בכנסת (קריאה שנייה ) וכך הלאה עד שכל סעיפי החוק מתקבלים ללא התנגדויות (הסתייגויות ) , אז עוברת ההצעה להצבעה האחרונה – קריאה שלישית

**קריאה שלישית** – הצבעה על החוק בכללותו וחתימה על החוק על ידי נשיא המדינה, ראש הממשלה והשר שהחוק בתחומו. רק חוק חתום נכנס לתוקף

חשיבות שלב זה – לאפשר לח"כים לבחון שוב את החוק לאחר שנעשו בו שינויים . יתכן כי השינויים שהוכנסו שינו את החוק והרחיקו אותו מהמהות והמטרה לשמו נחקק.

**פרסום החוק** – חוק חתום מתפרסם ב ”רשומות” ובכך החוק פומביות. הפרסום ברשומות מקנה תוקף משפטי רשמי לחוקים ולתקנות של רשויות השלטון. פרסום ברשומות מממש את זכות הציבור לדעת ועקרון שלטון החוק.

**מדוע תהליך חקיקת החוק ארוך ומסורבל?**

1. לאפשר שיקול דעת – ההנחה שככל שיהיו יותר דיונים כך יעמיק שיקול הדעת לגבי החוק
2. לאפשר לציבור הרחב להשפיע על נוסח החוק- ע"י תקשורת, אספות, הפגנות ולחצים פוליטיים
3. לצמצם את הסכנה של חקיקה חפוזה בלתי מאוזנת, למנוע חוסר התחשבות והתעלמות מערכי מוסר וצדק